钦定古今图书集成/明伦汇编/宫闱典/第053卷 > 《拟唐人送宫人入道二首》李濂
## 钦定古今图书集成/明伦汇编/宫闱典/第053卷 > 《拟唐人送宫人入道二首》李濂

苦忆仙人萼绿华，乞身遥入太清家。向来写恨馀红
叶，此去行踪有碧霞。学道晚依新药灶，洗妆朝弃旧
菱花。玉笙不作《昭阳调》，缑岭闲吹月影斜。

蚤承丹诏入华清，却戴黄冠出汉京。《箫谱》好传秦弄
玉，炼师初拜许飞琼。衣沾别岛朝霞色，梦断长门夜
雨声。十二层楼何处所？芙蓉花外是仙城。